অনুসন্ধান প্রতিবেদনের সারাংশ উপস্থাপন করে অর্পিত সম্পত্তি আইন প্রতিরোধ আন্দোলনের সাধারণ সম্পাদক সুব্রত চৌধুরী বলেন, বালিয়াডাঙ্গীতে জমি দখলকে কেন্দ্র করে গত ১৯ জুন সাংসদের ছেলের নেতৃত্বে অন্তত ৩০ জন অস্ত্রধারী সন্ত্রাসী সংখ্যালঘু পরিবারের ওপর হামলা করে। “হামলার পর অকুলচন্দ্র পরিবার নিয়ে ভারতে পালিয়ে যান। সন্ত্রাসীদের হামলায় আহত হন ভাকারাম সিংসহ ৮/১০ জন, সন্ত্রাসীরা কয়েকজন নারীকেও মারধর করে।”